|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
|  |  | *p.p. 362, Kongresni trg 12**1001 Ljubljana, Slovenija**telefon: 01 241 85 00**faks: 01 241 86 60**www.uni-lj.si* |

 |  |  |

29. april 2019

**Načrt S, pobudi OA2020 in ESAC ter deklaracija DORA**

Javna agencija za raziskovalno dejavnost Republike Slovenije (v nadaljevanju: ARRS) in Evropska komisija sta najpomembnejša financerja raziskovalne dejavnosti v Sloveniji in oba načrtujeta uvedbo določil glede odprtega dostopa do recenziranih člankov v skladu z Načrtom S.

Max Planck Digital Library vodi pobudi OA2020 in ESAC. OA2020 si prizadeva za preoblikovanje naročniške znanstvene komunikacije v odprto dostopno. Načrt S dopušča odprto objavljanje v naročniških (hibridnih) revijah samo, če je pogodba z založnikom preoblikovalnega značaja (angl. transformative agreement; tj., plačilo odprtosti objav in hkrati pravica branja revij založnika). ESAC vodi evidenco javno dostopnih preoblikovalnih pogodb.

Evropska komisija načrtuje spremembe vrednotenja raziskovalne dejavnosti, ARRS bo kot član Koalicije S predvidoma podpisal deklaracijo DORA, kar pomeni, da bo sčasoma vrednotil v skladu z načeli te deklaracije. Če bodo prejemniki sredstev okvirnega programa Obzorje 2020 oziroma pozneje Obzorje Evropa izpolnjevali določila glede odprtega dostopa v skladu z Načrtom S, se bo verjetno spremenil značaj njihovih publikacij (še posebej, če ne bodo izpogajane preoblikovalne pogodbe z založniki, ki bi omogočile izpolnjevanje določil Načrta S z objavami v hibridnih revijah). S spreminjanjem značaja publikacij bodo visokošolski učitelji vedno težje izpolnjevali obstoječa habilitacijska merila univerz.

V nadaljevanju dokumenta so po uvodnem poglavju o odprti znanosti predstavljeni Načrt S, pobudi OA2020 in ESAC ter deklaracija DORA.

**Odprta znanost in dodatne obremenitve raziskovalcev**

Stalna delovna skupina pri European Research Area and Innovation Committee (ERAC) je 18. decembra 2018 objavila priporočila glede odprte znanosti in inovacij Recommendations by the ERAC Standing Working Group on Open Science and Innovation (SWG OSI) on open science and innovation[[1]](#footnote-1) (navajamo v originalnem jeziku, podčrtano s strani avtorice gradiva):

1. Consider ‘immediate FAIR and open’ the default for all research output
2. Promote and protect open science within the European copyright legal framework
3. Develop and advocate an understanding of innovation between Member States that is built on open science
4. Develop end user skills for better appropriation of knowledge deriving from research
5. Foster involvement of citizens in science
6. Adjust assessment, reward, and evaluation systems
7. Foster open peer review as the default legitimate approach for scientific validation
8. Require that infrastructures, processes and workflows underpinning the European research system adhere to and adopt open standards
9. Facilitate full transparency for terms and conditions of subscription agreements and open access deals

Raziskovalna dejavnost se intenzivno preoblikuje v odprto znanost, prezaposleni raziskovalci (na univerzah) pa slabo poznajo načrte glede odprte znanosti in trenutne aktivnosti. Poleg raziskovanja in inoviranja v svoji disciplini tudi poučujejo, so vrednoteni in sodelujejo pri vrednotenju raziskovalne dejavnosti drugih raziskovalcev ter v drugih komisijah in skupinah univerze, v strokovnih združenjih, so recenzenti, uredniki, poskrbeti pa morajo tudi za lastno izobraževanje in nadgradnjo znanj/veščin.

Odpiranje znanosti vpliva samo na eno, čeprav osrednje, od področij delovanja raziskovalcev (tj., raziskovanje), in trenutno vsebuje predvsem:

* popolni in takojšnji odprti dostop do publikacij (Načrt S),
* Načrt S lahko povzroči spremembo vrednotenja raziskovalne dejavnosti, vezanega na publikacije,
* FAIR in odprto dostopne raziskovalne podatke,
* odprto dostopne generične e-infrastrukture in tematske raziskovalne infrastrukture,
* visokozmogljivo računalništvo.

Obremenitve raziskovalcev zaradi odpiranja znanosti bodo naraščale, dokler »odprta znanost« ne bo postala nova normala, tj. »znanost«.

Odločevalci v znanosti na evropski in nacionalni ravni morajo poskrbeti za smiselno poenostavitev določil in usklajenost (med)narodnih politik. Upravljavci raziskovalnih infrastruktur morajo zagotoviti povezljivost (interoperabilnost) informacijskih sistemov za publikacije, raziskovalne podatke, programsko opremo, laboratorijske dnevnike … Treba bo omogočiti izobraževanje in usposabljanje za odprto znanost, na primer za upravljanje raziskovalnih podatkov. Raziskovalne organizacije bodo morale zagotoviti podporo za odprto znanost.

**Načrt S**

Posebni odposlanec EU za odprti dostop Robert-Jan Smits (pred tem generalni direktor Direktorata za raziskave in inovacije Evropske komisije) je po imenovanju s strani predsednika Evropske komisije Jean-Clauda Junckerja spomladi 2018 kontaktiral (komercialne) znanstvene založnike in financerje raziskovalne dejavnosti držav članic EU (tj., združenje Science Europe) glede izvedbe prehoda naročniškega objavljanja rezultatov javno financiranih raziskav v popolno in takojšnjo odprtost. Jean-Claude Juncker se je za imenovanje posebnega odposlanca odločil zaradi počasnega uvajanja odprtega dostopa do rezultatov javno financiranih raziskav v Evropskem raziskovalnem prostoru: nepopolno izpolnjevanje določil o odprtem dostopu v pogodbah o sofinanciranju projektov Obzorja 2020[[2]](#footnote-2) in počasno uvajanje ter izpolnjevanje določil v državah članicah EU.

Robert-Jan Smits in Science Europe sta oblikovala Koalicijo S (cOAlition S),[[3]](#footnote-3) ki je septembra 2018 objavila Načrt S[[4]](#footnote-4) in novembra 2018 Navodila za izvajanje Načrta S[[5]](#footnote-5) ter jih dala v javno obravnavo do začetka februarja 2019. Prejela je okoli 600 odzivov z vsega sveta. Do začetku poletja 2019 bo predvidoma objavila prve rezultate analize pripomb. Največ pripomb se nanaša na znanstvena združenja kot založnike, naročniške/hibridne revije in repozitorije. Napovedali so, da se princip Načrta S ne bo spremenil (tj., popolna in takojšnja odprtost objav z rezultati javno financiranih raziskav, pri čemer avtorji obdržijo materialne avtorske pravice in jih upravljajo z licencami Creative Commons), bodo pa smiselno upoštevali pripombe iz javne obravnave glede izvedbenih vidikov. Kot začetek izvajanja določil Načrta S je s strani sodelujočih financerjev predviden 1. januar 2020. Člani Koalicije S nameravajo podpisati deklaracijo DORA o spremembi vrednotenja raziskovalne dejavnosti in uvesti spremembe.

Osnovni načini izpolnitve določil Načrta S za popolno in takojšnjo odprtost člankov:

|  |
| --- |
| **Avtorji ali univerza ostanejo imetniki materialnih avtorskih pravic**Zahtevana licenca **CC-BY 4.0** (tudi CC BY-SA 4.0 in CC0)Recenzija v skladu s standardi discipline in s COPE |
| Članki **v odprto dostopnih revijah ali na odprto dostopnih platformah** | Članki ali recenzirani rokopisi takoj po objavi v reviji **v repozitoriju brez začasne nedostopnosti vsebine** | **Odprti članki v naročniški/hibridni reviji**, če je z založnikom sklenjena preoblikovalna pogodba (PAR - plačilo odprtosti člankov + pravica branja) |
| Registracija revije/platforme v DOAJ | Registracija repozitorija v OpenDOAR | Registracija pogodbe v ESAC in javna dostopnost vsebine pogodbe |

Stephan Kuster (Science Europe) je na srečanju delovne skupine združenja The Guild dne 13. marca 2019 predstavil[[6]](#footnote-6) Načrt S.

Med sodelujočimi v Koaliciji S je navedel:

* **National funders:** Austria: FWF; Finland: AKA; France: ANR; Ireland: SFI; Italy: INFN; Luxembourg: FNR; Netherlands: NWO; Norway: RCN; Poland: NCN; Slovenia: ARRS; Sweden: FORMAS; Sweden: FORTE, UK: UKRI;
* **European funders:** European Research Council, European Commission;
* **Charitable foundations:** The Wellcome Trust, The Bill & Melinda Gates Foundation, RiksbankensJubileumsfond, Compagniadi San Paolo;
* **Global dimension:** Government of India; National Science and Technology Council, Zambia;
* **Coordinated by:** Science Europe.

Kot srednjeročni cilj je navedel: Mid-term goal: let’s change the way we assess and reward science

Povzel je načela Načrta S:

* No publication should be locked behind a paywall;
* OA must be immediate, i.e. no embargo periods;
* Publication under an open license; no transfer/licensing of copyright;
* Transparency about pricing and contracts;
* No hybrid model of publication, except as a transitional arrangement with a clearly defined endpoint.

V predstavitev je vključil tabelo knjižničarjev Jeroena Bosmana in Biance Kramer glede možnih načinov izpolnitve določil Načrta S:



Vprašal se je: Is Plan S different from other initiatives? In odgovoril:

* Plan S aims to align OA policies;
* Plan S entails mandating OA by funders;
* Funders commit to cover costs (APCs, platforms, journal flipping);
* Plan S sets a clear timeline: 2020;
* Plan S is about principles, not about particular publication models.

Uvajanje Načrta S[[7]](#footnote-7) oziroma širjenje Koalicije S vodi izvršilni odbor v sestavi David Sweeney, izvršni direktor britanskega financerja raziskovalne dejavnosti (Research England), in John-Arne Røttingen, direktor norveške raziskovalne agencije. Roberta-Jana Smitsa je po poteku enoletnega mandata odposlanca EU za odprti dostop začasno zamenjal Robert Kiley, vodja Open Research pri The Wellcome Trust. David Sweeney je potrdil prihod v Ljubljano na Konferenco o odprti znanosti dne 22. maja 2019,[[8]](#footnote-8) kjer bo predstavil Načrt S.

Načrt S med drugimi podpirajo evropski komisar za raziskave in inovacije Carlos Moedas, Evropski raziskovalni svet (ERC), Evropsko združenje univerz (EUA), združenje univerz LERU, evropski raziskovalci na začetku kariere, vključno s slovensko Mlado akademijo, nekateri raziskovalci.[[9]](#footnote-9)

Načrtu S nasprotujejo predvsem komercialni znanstveni založniki naročniških/hibridnih znanstvenih revij in tudi nekateri raziskovalci.[[10]](#footnote-10) Odziv nekaterih komercialnih založnikov na Načrt S je bil uvedba zrcalnih revij (angl. mirror journals), ki pa jih Koalicija S v Navodilih za izvajanja Načrta S iz novembra 2018 zavrača.[[11]](#footnote-11)

ARRS je podprla Koalicijo S s pojasnilom: »Vsebinsko in časovno je v veliki meri skladna z [Nacionalno strategijo odprtega dostopa do znanstvenih objav in raziskovalnih podatkov v Sloveniji 2015-2020](http://www.mizs.gov.si/fileadmin/mizs.gov.si/pageuploads/Znanost/doc/Zakonodaja/Strategije/Nacionalna_strategija_odprtega_dostopa.pdf).«.[[12]](#footnote-12) ARRS je v letu 2018 objavil javni razpis za povračilo stroškov znanstvenih objav v zlatem odprtem dostopu za leto 2018, ki sledi določilom Načrta S.[[13]](#footnote-13) **Univerza v Ljubljani je Javno agencijo za raziskovalno dejavnost Republike Slovenije zaprosila za usmeritve glede r**avnanja v skladu z Načrtom S že v letu 2019.[[14]](#footnote-14)

Financer The Wellcome Trust je objavil pojasnila glede ključnih pripomb na Načrt S in njegovo izvajanje.[[15]](#footnote-15)

Podjetje Clarivate Analytics je pripravilo analizo o umeščenosti in posledicah Načrta S za znanstveno založništvo, v kateri so uporabili podatke iz Web of Science.[[16]](#footnote-16)

Načrt S bo predstavljen na letnem srečanju Global Research Council v začetku maja 2019 v Sao Paolu.

**Pobuda OA2020**

Vizija pobude OA2020, ki jo vodi Max Planck Digital Library, je napredek znanosti z uporabo vseh možnosti digitalnega okolja in z dostopom do znanja brez ovir, tj., preoblikovanje naročniške znanstvene komunikacije v odprto dostopno. Ugotavljajo, da je še vedno približno 85% novih raziskav objavljenih v naročniških revijah. Univerze lahko spremenijo namembnost porabe sredstev za naročnine v zagotavljanje odprtosti člankov. Pobuda OA2020 se vsebinsko ujema z načeli Načrta S in pomeni njegovo praktično izvedbo.

Ralf Schimmer iz Max Planck Digital Library je grafično predstavil stanje naročniškega založništva revij in preoblikovanje v popolni ter takojšnji odprti dostop do recenziranih člankov.[[17]](#footnote-17)

****

****

Decembra 2018 je pobuda OA2020 organizirala 14. berlinsko konferenco o odprtem dostopu (170 udeležencev iz 37 držav in predstavniki mednarodnih organizacij).[[18]](#footnote-18) V zaključni izjavi konference so navedene zahteve: avtorji obdržijo avtorske pravice na člankih, popolni in takojšnji odprti dostop do člankov, pogodbe z založniki za preoblikovanje naročniških revij v odprto dostopne v nekaj letih, brez dodatnih stroškov.

Pobuda OA 2020 vabi k podpisu Expression of Interest[[19]](#footnote-19) – zavezi za preoblikovanje naročniških znanstvenih revij v odprto dostopne. Gerard Meier (Max Planck Society) je na webinarju OA2020 dne 21. marca 2019 povedal, da so vse nemške raziskovalne organizacije podpisale berlinsko deklaracijo o odprtem dostopu iz leta 2003 in se priključile pobudi OA2020.

**Pobuda ESAC**

ESAC je akronim za Efficiency and Standards for Article Charges.[[20]](#footnote-20) Pobudo ESAC vodi Max Planck Digital Library. Vzpostavili so vozlišče za pomoč pri pogajanjih z založniki za preoblikovalne pogodbe, v okviru katerega so med drugim na voljo:

* priporočila za pogajanja z založniki za odprtost člankov raziskovalcev in za pravico branja založnikovih revij,[[21]](#footnote-21)
* register preoblikovalnih pogodb,[[22]](#footnote-22)
* predlog procesov za izvajanje preoblikovalnih pogodb z založniki (predvsem glede stroškov odprtosti člankov – Article Processing Charges, APC),[[23]](#footnote-23)
* javno spremljanje stroškov APC,[[24]](#footnote-24)
* profili komercialnih založnikov.

Navodila za izvedbo Načrta S iz novembra 2018 določajo, da kot skladne z določili Načrta S štejejo tiste preoblikovalne pogodbe, ki so registrirane v ESAC Transformative Agreement Registry in je celotna vsebina pogodbe javno dostopna.

**Preoblikovalne pogodbe v Sloveniji**

Rektorska konferenca Republike Slovenije je na 7. in 8. seji leta 2017 sprejela sklep o izhodiščih za pogajanja z založniki za model Read And Publish (tj., preoblikovalne pogodbe za brezplačno branje vseh založnikovih revij in plačilo odprtosti objav, pri katerih so raziskovalci s članic konzorcija corresponding avtorji). Izhodišča so bila predstavljena znanstvenim založnikom, vendar se ni bilo mogoče dogovoriti za preoblikovalne pogodbe za leto 2018.

Skupna vrednost slovenskih konzorcijskih pogodb z založniki Elsevier, Wiley, SpringerNature, American Chemical Society, IEEE, JSTOR in Royal Society of Chemistry za leto 2019 z davkom na dodano vrednost je 2.851.200 EUR. V ta znesek niso vključene naročnine na Elsevierjeve in revije Royal Society of Chemistry, ki so podlaga za konzorcijsko doplačilo (dodatno 1.797.000 EUR z davkom na dodatno vrednost). S plačilom naročnin in konzorcijskim doplačilom v skupni višini 4.647.700 EUR je plačana pravica branja revij navedenih založnikov, izdanih v letu 2019. Samo z založnikom American Chemical Society se je bilo mogoče dogovoriti o odprtosti objav, pri katerih so raziskovalci s članic konzorcija corresponding avtorji (62 brezplačnih odprto dostopnih člankov dodatno k plačilu dostopa do naročniških revij American Chemical Society).

Vrednost konzorcijskih pogodb za pravico branja revij EBSCO, Emerald in SAGE za leto 2019 z davkom na dodano vrednost znaša 303.350 EUR (znesek ne vsebuje naročnin na revije SAGE, ki so podlaga za konzorcijsko doplačilo). Odprtost objav raziskovalcev s članic konzorcija v vlogi corresponding avtorjev ni omogočena.

RKRS je sprejela odločitev o sodelovanju v študiji EUA glede vidikov preoblikovalnih pogodb z založniki. Lidia Borrell Damian je na webinarju pobude OA2020 dne 21. marca 2019 povedala, da v analizi sodeluje 24 nacionalnih rektorskih konferenc in upravljavcev konzorcijev. Del analize bo posvečen Načrtu S.

Pogajanja z znanstvenimi založniki za preoblikovalne pogodbe so težavna, vendar če pogodbe slovenskih konzorcijev za naslednje pogodbeno obdobje ne bodo preoblikovalne (tj., ne bodo vsebovale odprtosti objav raziskovalcev s članic konzorcija v vlogi corresponding avtorjev IN pravice branja vseh založnikovih revij), ne bodo skladne z Navodili za izvedbo Načrta S. Odprto dostopni članki raziskovalcev, prejemnikov sredstev ARRS, v hibridnih revijah takih založnikov ne bodo ustrezen način za izpolnitev določil Načrta S.

Za potrebe sofinanciranja preoblikovalnih pogodb bo moral ARRS razširiti namembnost razpisa za sofinanciranje nakupa mednarodne znanstvene literature v sofinanciranje preoblikovalnih pogodb z založniki. Ko bodo z znanstvenimi založniki izpogajane preoblikovalne pogodbe, jih univerze same ne bodo zmogle plačati, hkrati pa bodo ARRS ostala neporabljena sredstva na postavki Tuja znanstvena literatura.

Zakon o raziskovalni in razvojni dejavnosti v 12. členu (sredstva) navaja:

»Sredstva za financiranje raziskovalne in razvojne dejavnosti se zagotavljajo v državnem proračunu in iz drugih virov, skladno s cilji in prioritetami določenimi z Raziskovalno in inovacijsko strategijo Slovenije, za naslednje namene:

* …
* financiranje znanstvenega publiciranja in komuniciranja;
* …«

»financiranje znanstvenega publiciranja in komuniciranja” pomeni financiranje izdajanja slovenskih znanstvenih revij in monografij ter plačilo komuniciranja v (mednarodnih) revijah ali monografijah. Iz tega izhaja, da sta APC in BPC (Book Processing Charges) upravičena stroška po veljavnem Zakonu o raziskovalni in razvojni dejavnosti. Ta alineja Zakona omogoča razširitev namembnosti razpisa ARRS za nakup mednarodne znanstvene literature v sofinanciranje preoblikovalnih pogodb z založniki.

**Preoblikovalne pogodbe v drugih državah ali odpoved pogodb z založniki**

Nekaj držav je izpogajalo preoblikovalne pogodbe z znanstvenimi založniki (Nemčija, Nizozemska, Avstrija, Madžarska, Norveška …).[[25]](#footnote-25)

Nekatere nacionalne rektorske konference oziroma univerze so se odločile za prekinitev pogodb z založniki, ker se niso mogle dogovoriti za preoblikovalne pogodbe (Švedska, Norveška, Univerza v Kaliforniji …).

Predstavnik Velike Britanije Liam Earney je na webinarju pobude OA2020 21. marca 2019 povedal, da Načrt S ni spremenil njihovih pogajalskih ciljev, je pa pohitril pogajanja za odprti dostop. Zahteve za preoblikovalne pogodbe so uskladili z določili Načrta S.[[26]](#footnote-26) Hkrati posodabljajo storitve infrastrukture odprtega dostopa za podporo izvajanju Načrta S.

Pomemben vidik je seznanjenost raziskovalcev z Načrtom S in pogajanji z založniki.[[27]](#footnote-27)

**Deklaracija DORA**

### Deklaracija San Francisco Declaration on Research Assessment (DORA)[[28]](#footnote-28) spodbuja prehod od vrednotenja raziskovalne dejavnosti na ravni revij k vrednotenju na ravni člankov. V akcijskem načrtu deklaracije DORA je navedeno:[[29]](#footnote-29)

1. We will increase awareness of the need to develop credible alternatives to the inappropriate uses of metrics in research assessment.
2. We will research and promote tools and processes that facilitate best practice in research assessment.
3. We will extend the reach and impact of DORA’s work across scholarly disciplines and in new areas of the world.

V preambuli k Načrtu S je zapisano: »We therefore commit to fundamentally revise the incentive and reward system of science, using the San Francisco Declaration on Research Assessment (DORA) as a starting point.«.[[30]](#footnote-30)

ARRS je član Koalicije S. Slednja je novembra 2018 objavila Navodila za izvajanje Načrta S, v katerih je zapisano: »cOAlition S supports the intentions of the San Francisco Declaration on Research Assessment (DORA) that research needs to be assessed on its own merits rather than on the basis of the venue in which the research is published. cOAlition S members intend to sign DORA and implement those requirements in their policies.«.[[31]](#footnote-31)

ARRS kot član Koalicije S verjetno že načrtuje uskladitev vrednotenja oziroma Pravilnika o postopkih (so)financiranja in ocenjevanja ter spremljanju izvajanja raziskovalne dejavnosti z načeli deklaracije DORA.

Logika trenutnega vrednotenja raziskovalne dejavnosti na univerzah, inštitutih in ARRS je usklajena v smislu, da je objava v reviji z višjim dejavnikom vpliva vredna več točk. Raziskovalci bodo težko dosegali zahteve dveh različnih vzporednih sistemov vrednotenja (na primer na univerzah, kot je trenutno v veljavi, in če bo ARRS svoje vrednotenje uskladil z načeli DORA). Lažje bi bilo, če bi bila sistema vrednotenja na univerzah in ARRS usklajena tudi v prihodnje.

Podlaga za analizo vrednotenja raziskovalne dejavnosti ARRS in univerz sta ukrepa v akcijskem načrta za izvedbo nacionalne strategije odprtega dostopa:[[32]](#footnote-32)

* VI.4 Izvedba analize vrednotenja znanosti s strani nacionalnih financerjev raziskovalne dejavnosti in priprava predloga sprememb v smeri odprte znanosti,
* VI.5 Izvedba analize vrednotenja znanosti na visokošolskih zavodih in raziskovalnih inštitutih ter priprava predloga sprememb v smeri odprte znanosti.

University College London (UCL) je bila ena od prvih britanskih univerz, ki je podpisala deklaracijo DORA in uskladila vrednotenje za napredovanje v nazive z njenimi načeli.[[33]](#footnote-33)

Stephen Curry je na generalni skupščini Science Europe predstavil razmišljanje o deklaraciji DORA in Načrtu S.[[34]](#footnote-34)

EUA podpira spreminjanje vrednotenja raziskovalne dejavnosti[[35]](#footnote-35) in vodi delovno skupino za vrednotenje pri Open Science Policy Platform. Spremembo vrednotenja podpirajo tudi Science Europe,[[36]](#footnote-36) Evropska komisija[[37]](#footnote-37) in združenje LERU.[[38]](#footnote-38) Na voljo so uporabni viri.[[39]](#footnote-39)

1. <http://data.consilium.europa.eu/doc/document/ST-1216-2018-INIT/en/pdf> [↑](#footnote-ref-1)
2. <https://data.europa.eu/euodp/data/dataset/open-access-to-scientific-publications-horizon2020> [↑](#footnote-ref-2)
3. <https://www.coalition-s.org/> [↑](#footnote-ref-3)
4. <https://www.scienceeurope.org/wp-content/uploads/2018/09/Plan_S.pdf> [↑](#footnote-ref-4)
5. <https://www.coalition-s.org/wp-content/uploads/271118_cOAlitionS_Guidance.pdf> [↑](#footnote-ref-5)
6. Interno gradivo z naslovom Plan S: Making Open Access a reality by 2020 [↑](#footnote-ref-6)
7. <https://en.wikipedia.org/wiki/Plan_S>, <https://publishingperspectives.com/2019/03/research-england-an-interview-with-the-plan-s-implementation-committees-david-sweeney/> [↑](#footnote-ref-7)
8. <https://liberac.ff.uni-lj.si/konferenca-odprta-znanost/> [↑](#footnote-ref-8)
9. <https://ec.europa.eu/commission/commissioners/2014-2019/moedas/announcements/plan-s-and-coalition-s-accelerating-transition-full-and-immediate-open-access-scientific_en>, <https://erc.europa.eu/news/erc-supports-full-open-access>, [https://eua.eu/resources/publications/815:turning-principles-into-practice-eua%E2%80%99s-response-to-the-plan-s-implementation-guidance.html](https://eua.eu/resources/publications/815%3Aturning-principles-into-practice-eua%E2%80%99s-response-to-the-plan-s-implementation-guidance.html), <https://www.leru.org/news/plans-positive-action-combined-with-positive-thinking-delivers-success>, <https://www.mladaakademija.si/2019/01/28/izjava-za-medije-%E2%80%8Bodziv-raziskovalcev-na-implementacijo-nacrta-s/>, <https://www.nature.com/articles/d41586-018-07632-2> (1943 podpisov v podporo Načrtu S) [↑](#footnote-ref-9)
10. <https://www.nature.com/articles/d41586-018-06178-7>, <https://sites.google.com/view/plansopenletter> (1771 podpisov proti določilom Načrta S) [↑](#footnote-ref-10)
11. <https://www.coalition-s.org/wp-content/uploads/271118_cOAlitionS_Guidance.pdf> [↑](#footnote-ref-11)
12. <http://www.arrs.gov.si/sl/obvestila/18/odprti-dostop-2020.asp> [↑](#footnote-ref-12)
13. <http://www.arrs.gov.si/sl/progproj/rproj/rezultati/18/rezult-jr-zlati-dostop-18.asp> [↑](#footnote-ref-13)
14. <https://www.uni-lj.si/raziskovalno_in_razvojno_delo/odprta_znanost/> [↑](#footnote-ref-14)
15. <https://wellcome.ac.uk/news/open-access-and-plan-s-how-wellcome-tackling-four-key-concerns> [↑](#footnote-ref-15)
16. <https://clarivate.com/g/plan-s-footprint/> [↑](#footnote-ref-16)
17. <https://liber2016.org/wp-content/uploads/2015/10/1400-1420_Schimmer_Open_Access_2020.pdf> [↑](#footnote-ref-17)
18. <https://oa2020.org/b14-conference/> [↑](#footnote-ref-18)
19. <https://oa2020.org/take-action/> [↑](#footnote-ref-19)
20. <https://esac-initiative.org/> [↑](#footnote-ref-20)
21. <https://esac-initiative.org/about/transformative-agreements/guidelines-for-transformative-agreements/> [↑](#footnote-ref-21)
22. <http://esac-initiative.org/about/transformative-agreements/agreement-registry/> [↑](#footnote-ref-22)
23. <http://esac-initiative.org/about/oa-workflows/> [↑](#footnote-ref-23)
24. <https://esac-initiative.org/about/apcmarket/> [↑](#footnote-ref-24)
25. <https://esac-initiative.org/about/transformative-agreements/agreement-registry/>, <https://www.unit.no/aktuelt/norway-and-elsevier-agree-pilot-national-licence-research-access-and-publishing> [↑](#footnote-ref-25)
26. <https://www.jisc.ac.uk/news/jisc-and-springer-nature-renew-transformational-deal-26-apr-2019> [↑](#footnote-ref-26)
27. <http://home.infn.it/download/plan_s.html>, <https://senate.universityofcalifornia.edu/_files/reports/academic-council-statement-elsevier-feb28.pdf> [↑](#footnote-ref-27)
28. <https://sfdora.org/> [↑](#footnote-ref-28)
29. <https://sfdora.org/2018/06/27/dora-roadmap-a-two-year-strategic-plan-for-advancing-global-research-assessment-reform-at-the-institutional-national-and-funder-level/> [↑](#footnote-ref-29)
30. <https://www.scienceeurope.org/wp-content/uploads/2018/09/cOAlitionS.pdf> [↑](#footnote-ref-30)
31. <https://www.coalition-s.org/wp-content/uploads/271118_cOAlitionS_Guidance.pdf> [↑](#footnote-ref-31)
32. <http://www.mizs.gov.si/fileadmin/mizs.gov.si/pageuploads/Znanost/doc/Odprti_dostop/Akcijski_nacrt_-_POTRJENA_VERZIJA.pdf> [↑](#footnote-ref-32)
33. <https://www.ucl.ac.uk/human-resources/policies-advice/academic-career-framework-and-promotions-processes> [↑](#footnote-ref-33)
34. <https://figshare.com/articles/DORA_Plan_S_and_the_open_future_of_research_evaluation/7378184> [↑](#footnote-ref-34)
35. [https://eua.eu/resources/publications/316:eua-roadmap-on-research-assessment-in-the-transition-to-open-science.html](https://eua.eu/resources/publications/316%3Aeua-roadmap-on-research-assessment-in-the-transition-to-open-science.html) [↑](#footnote-ref-35)
36. <https://www.scienceeurope.org/wp-content/uploads/2017/07/SE_PositionStatement_Impact.pdf> [↑](#footnote-ref-36)
37. <https://ec.europa.eu/research/openscience/pdf/os_rewards_wgreport_final.pdf>, <https://ec.europa.eu/research/openscience/pdf/report.pdf> [↑](#footnote-ref-37)
38. <https://www.leru.org/files/LERU-AP24-Open-Science-full-paper.pdf> [↑](#footnote-ref-38)
39. <https://journals.plos.org/plosbiology/article/authors?id=10.1371/journal.pbio.2004089>, <https://f1000research.com/articles/7-1605/v1>, <http://www.orfg.org/incentivization-blueprint> [↑](#footnote-ref-39)